
Europarlamentarii AUR au transmis o scrisoare deschisă 
către membrii Parlamentului European pe tema situaţiei 
electorale din România. 


Redăm scrisoarea 


Stimaţi colegi, 

Curtea Constituţională a României, printr-o decizie fără 
precedent în istorie și în Uniunea Europeană, a decis să 
anuleze întregul proces electoral pentru alegerea Președintelui 
României. 


În condiţiile în care, printr-o decizie anterioară, publicată în 
data de 3 decembrie 2024, validase alegerile din primul tur de 
scrutin, din data de 24 noiembrie 2024, aceeași Curte 
Constituţională (în continuare, în text, CCR) a decis anularea 
alegerilor, prin decizia nr.32 din data de 6 decembrie 2024. 
Potrivit Constituţiei și legii române, deciziile CCR sunt 
definitive și general obligatorii. Sub impactul acestei reguli se 
află chiar și CCR, astfel că nu putea contrazice decizia din 3 
decembrie 2024 nici măcar CCR. 


Circumstanţele deciziei CCR de anulare a alegerilor sunt 
teribile și prezintă un imens risc de precedent anti-democratic. 
Nimic nu garantează, în acest moment, că aceste precedent 
nu se va repeta în România sau în orice alt stat membru al 
Uniunii Europene. 


CCR s-a auto-sesizat pentru a pronunţa anularea alegerilor. 
Conform legii române, CCR trebuie sesizată de o persoană 
fizică sau de o instituţie pentru a pronunţa decizii. Singura 
situaţie în care CCR se poate auto-sesiza este aceea în care 
există o inițiativă de modificare a Constituţiei. 


Conform Constituţiei României, CCR are atribuția de a veghea 
la derularea alegerilor prezidenţiale și de a confirma 
rezultatele sufragiului, iar nu și atribuţia de a le anula. În baza 
Legii nr. 370/2004, CCR poate anula turul | sau turul Il al 
alegerilor prezidenţiale, dispunând repetarea acestora, dar nu 
poate anula întregul proces electoral. Reamintesc că, în data 
de 3 decembrie, CCR validase deja alegerile din turul |. 


În mod cu totul samavolnic și chiar cu încălcarea propriei 
jurisprudenţe, CCR a anulat alegerile invocând „note 
informative” de la serviciile secrete române din care ar putea 
rezulta implicarea unui „actor statal” în alegerile din România. 
Nu au existat la data deciziei de anulare a alegerilor (6 
decembrie 2024), nu există nici în acest moment probe care să 
releve frauda electorală. Având în vedere războiul din Ucraina, 


precum și rolul crucial al României, membră a NATO, în 
gestionarea consecinţelor geo-politice ale acestui război, 
decizia CCR din data de 6 decembrie 2024, nesusţinută de 
probe, ridică o problemă majoră de securitate și de încredere 
în autoritățile române și în Statul român, ca partener și aliat al 
statelor membre UE și NATO. 


Oricum, aceste „note informative” de la serviciile secrete nu 
doar că au caracter imprecis, dar par fi produse pro-causa, în 
timpul care s-a scurs între decizia de validare (3 decembrie) și 
decizia de anulare (6 decembrie) a alegerilor. Dacă ar fi fost 
probe reale ale implicării „actorului statal” nenumit (evident, 
este vorba despre spionajul rusesc), este evident că CCR ar fi 
fost în măsură să invalideze alegerile 

încă din data de 3 decembrie, dar nu a facut-o decât în data 
de 6 decembrie 2024, când a fost clar că poporul român nu va 
vota conform așteptărilor establishmentului românesc. 


Primul aspect extrem de grav al deciziei CCR de anulare a 
alegerilor este implicarea brutală în alegerile din România și în 
procesul judiciar românesc a serviciilor secrete. 

În anul 2019, aceeași CCR anulase protocoalele justiţiei cu 
serviciile secrete, întrucât încălcau Constituţia. Acum, CCR și-a 
încălcat propria jurisprudenţă. Din perspectiva statului de 
drept și a democraţiei, precedentul creat este extrem de 
periculos, echivalând cu o lovitură de stat. Nu există motive ca 
statele membre ale UE să creadă ca asemenea precedent nu s- 
ar putea repeta în România, Germania, Franţa, 

Italia, Ungaria, Polonia sau Grecia, de exemplu. 


Printr-un raţionament precar, CCR consideră că alegătorii au 
fost manipulațţi prin intermediul tik tok să voteze un candidat, 
ca și când platforma chinezească i-ar fi pus cu mâna pe 
alegători să voteze într-un anumit fel. Acest raționament 
precar nu numai că infantilizează un număr de 2,1 milioane de 
alegători care ar fi fost manipulaţi, ci anulează și restul de 7,4 
milioane de voturi, teoretic ne-manipulate. 


Cel mai grav aspect al deciziei CCR de anulare a alegerilor este 
încredințarea unui mandat ad — hoc și sine die de președinte 
în favoarea lui Klaus Werner lohannis, căruia îi expiră mandatul 
de Președinte al României în data de 21 decembrie 2024. 


Fără să fi fost sesizată de nimeni în acest scop și fără să aibă 
vreo competenţa conform Constituţiei sau legii, CCR a 
constatat că sunt aplicabile dispoziţiile din Constituţia 
României care permite prelungirea mandatului până la 
alegerea unui alt președinte. 


Constituţia României nu permite prelungirea mandatului unui 
președinte aflat în funcţie decât în n caz de război sau de 
catastrofă. Prelungirea se acordă de către Parlament, prin lege 
organică. Nu există asemenea lege. Nu există asemenea 
motive. 


Din data de 22 decembrie 2024, România va avea un 
președinte ilegitim. În cadrul instituţiilor europene, inclusiv 
cele cu atribuţii de co-legiferare și de apărare sau diplomatice, 
România va fi reprezentată de un președinte ilegitim. Din 
perspectiva construcţiei juridice europene și a principiului 
democraţiei reprezentative, asemenea situaţie este 
intolerabilă. 


În final, atragem atenţia asupra art. 2 din Constituţia României, 
care este similar cu cel din Constituţia Franţei — suveranitatea 
naţională aparține poporului român și se exercită prin 
reprezentanţi rezultați din alegeri libere și corecte (iar nu prin 
autorităţi samavolnice sau servicii secrete), niciun grup sau 
individ neavând dreptul să exercite această suveranitate în 
interes propriu. 


Gheorghe Piperea 
Claudiu Târziu 


Adrian George Axinia 


Şerban Dimitrie Sturdza 


Mariana-Georgiana Teodorescu 

După eșecul catastrofal de la alegerile prezidenţiale și 
parlamentare, PNL se agaţă de firimiturile puterii printr-un 
plan sinistru, pus la cale cu ajutorul unui sistem corupt. lie 
Bolojan, baronul din Bihor, proaspăt devenit senator și 
președinte interimar al partidului, este piesa centrală într-o 


ecrhamă ra rilica manită că-l îmninnă la vârfiul ctatiulini 

român. 


Scenariul este de-a dreptul grotesc: Klaus lohannis, după ce a 
forțat Curtea Constituţională să anuleze alegerile prezidenţiale 
— O mișcare care miroase a lovitură de stat —, ar urma să se 
retragă, lăsându-i locul lui Ilie Bolojan. Prin această manevră, 
Bolojan ar ajunge președinte interimar al ţării, având astfel 
poziţia perfectă pentru a candida la următoarele alegeri 
prezidenţiale, atunci când ele vor fi reluate. 


De ce acest plan? Pentru că Ilie Bolojan este un politician cu 
notorietate scăzută, o figură locală care nu reușește să câștige 
simpatia românilor. Mulţi îl detestă pentru felul în care a 
consolidat puterea în propriul fief din Bihor, comportându-se 
ca un baron local autentic. 


PNL, partidul care s-a prăbușit în sondaje din cauza toxicității 
și a compromisurilor, refuză să accepte votul românilor. Nu le 
ajunge că au pus la pământ administraţia publică și au împins 
ţara în haos economic; acum vor să fure și președinția. Aceasta 
nu este doar o strategie politică, ci un atac frontal la 
democraţie și la drepturile cetăţenilor. 


Românii asistă neputincioși la o lovitură de stat, în care votul 
lor nu mai contează. PNL, PSD și Klaus lohannis și-au împărțit 
ţara ca pe o pradă, transformând alegerile într-o formalitate 
inutilă. Dacă acest plan diabolic reușește, România va deveni 
un stat capturat, unde președinții sunt aleși între ei, iar 
cetățenii rămân spectatori ai propriei umilinţe. 

Liderii PSD, PNL și UDMR au ieșit, marţi seară, triumfători să 
prezinte românilor noul lor program de guvernare. Cu o 
combinaţie de promisiuni grandioase și aceeași lipsă de 
detalii concrete, aceștia au fluturat idei de „restructurări” și 
„investiţii”, fără să ofere un plan realist de implementare. 


Mai avart nimir nani ecnh cnara 

Reducerea taxelor și impozitelor pe muncă sună bine în teorie, 
dar fără o strategie clară și surse de finanţare identificate, 
promisiunea devine doar un alt slogan de campanie. Apoi, 
impozitarea progresivă a marilor averi — o temă veche 
aruncată din nou în joc — pare mai degrabă o capcană 
populistă decât o soluţie economică. 


Și să nu uităm „planul mamut de investiţii” anunţat. Investiţii 
unde? Cu ce bani? Cum? De câte ori nu am mai auzit această 
placă, doar ca să vedem la final că toate proiectele rămân pe 
hârtie, iar banii „dispar” pe drum? Promit aceleași lucruri ca 
data trecută, iar rezultatele sunt la fel: zero. 


În loc de soluţii reale pentru economia sufocată de birocraţie 
și corupție, aceiași lideri au găsit timp doar pentru vorbe mari, 
fără să ofere cifre, termene sau măsuri aplicabile. Este clar că 
PSD, PNL și UDMR continuă să trăiască într-o realitate 
paralelă, deconectaţi complet de nevoile românilor. 


Poate că ar fi timpul ca promisiunile goale să fie taxate. 
Realitatea nu mai poate fi cosmetizată cu discursuri frumoase 
și idei fără conţinut. 

